## dachser_inteligent_logistics

Tlačová správa Bratislava 27. 10. 2016

**Zákazníci Dachser Slovakia nahliadli pod pokrievku viedenského letiska**

**Medzinárodný poskytovateľ logistických služieb Dachser Slovakia zorganizoval
pre svojich obchodných partnerov exkurziu na viedenské letisko Schwechat a do svojej rakúskej pobočky Dachser Himberg. Účastníci celodennej akcie sa tak mohli sami presvedčiť, ako funguje prepojenie leteckých a pozemných prepráv, tzv. Dachser Interlocking.**

Prvá časť programu sa odohrávala na letisku, kde mala skupina možnosť prezrieť si prostredie cargo terminálu. Účastníci sa dozvedeli, akými bezpečnostnými procesmi musí tovar
po privezení na letisko prejsť, pozreli sa do exportnej a importnej haly a pozreli si celý proces balenia tovaru. Veľký záujem potom vzbudil výklad o špecifických oblastiach leteckej dopravy, ako sú napríklad preprava živých zvierat a preprava nebezpečného nákladu. Nasledovala prehliadka komerčnej časti letiska, kde návštevníci spoznali kompletnú procedúru odbavovania lietadiel a získali aj veľa zaujímavých informácií o samotnom viedenskom letisku.

Druhá časť programu bola venovaná prehliadke rakúskej pobočky Dachser Himberg. Logistickí odborníci firmy si pre svojich hostí pripravili prednášku zameranú na tému Dachser Interlocking – prepojenia pozemnej, leteckej a námornej prepravy. Na mieste si mohli prezrieť, ako funguje optimalizovaný príjem a odosielanie zásielok na termináloch zbernej služby
a ako sa prepravné linky disponujú a plánujú.

„Naše pobočky pozemnej prepravy, ako je Dachser Himberg, ktoré odosielajú zásielky
do všetkých kútov Európy, doslova pripomínajú letiskový terminál. Desiatky presne naplánovaných liniek sú priraďované k nákladovým rampám rovnako ako lietadlá
k zodpovedajúcim bránam,“ hovorí Roman Stoličný, managing director a člen predstavenstva Dachser Slovakia, a dodáva, „som veľmi rád, že sme našim zákazníkom mohli ponúknuť túto zaujímavú návštevu, ktorá im ukázala letisko, aj našu pobočku Himberg vrátane miest, kam sa bežne človek nemá možnosť dostať. Verím, že si vďaka tomu odnášajú jasnú predstavu
o tom, čo sa deje s ich tovarom pri leteckej preprave a ako s ich zásielkami pracujeme
na našich pobočkách pozemných prepráv.“

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1.1.2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 128 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva 26 500 ľudí v 428 pobočkách v 43 krajinách sveta. Za rok 2015 zrealizoval cca 78,1 miliónov zásielok. Celkový obrat koncernu Dachser v roku 2015 predstavoval 5,64 miliárd eur. Pre viac informácií navštívte <www.dachser.sk>

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

Fax: +421 2 6929 6229

E-mail: monika.takacova@dachser.com

www.dachser.sk